ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660026658
ขอให้จัดสรรเจ้าหน้าที่ลงพื้นที่ตรวจสอบการจำหน่ายอาหารบนบาทวิถี บริเวณภายในซอยสุขุมวิท 11 และซอย 13 แขวงคลองเตยเหนือ เขตวัฒนา กรุงเทพมหานคร เนื่องจากวันที่ 30 มิถุนายน 2566 เวลาประมาณตั้งแต่ช่วงเช้าจนถึงค่ำ (ไม่สามารถระบุเวลาที่แน่ชัดได้) ซึ่งเดิมพื้นที่ดังกล่าวเคยเปิดเป็นสถานบันเทิงบาร์เครื่องดื่มและปิดกิจการลงแล้ว ต่อมามีการจำหน่ายสินค้าประเภทอาหารตามสั่ง อาหารทั่วไป เปิดเป็นร้านอาหารบนบาทวิถีและมีการตั้งโต๊ะเก้าอี้ให้นั่งรับประทานอาหาร เปิดเพลงเสียงดัง เปิดร้านติดกันเป็นจำนวนมากกว่า 10 ร้าน ตั้งแต่ปากซอยจนถึงท้ายซอย ซึ่งอยู่ริมถนนฝั่งซ้ายมือ และริมถนนฝั่งขวามือจะมีรถแท็กซี่จอดเป็นจำนวนมาก (ไม่สามารถระบุจำนวนที่แน่ชัด) จากกรณีดังกล่าวส่งผลกระทบทำให้ประชาชนในพื้นที่ไม่สามารถเดินสัญจรบนบาทวิถีได้ ต้องเดินกลางถนน (ตามผู้ร้องแจ้ง) อีกทั้งผู้ร้องแจ้งว่ามีเจ้าหน้าที่เทศกิจนั่งอยู่บริเวณปากซอยระหว่างซอย 11 และ ซอย 13 แต่ไม่ได้มีการตรวจสอบหรือจัดระเบียบแก้ไขปัญหาแต่อย่างใด และพบเห็นเจ้าหน้าที่เขต(ไม่ทราบว่าเป็นเจ้าหน้าที่ของหน่วยงานใด สวมชุดยูนิฟอร์ม)กางเต้นท์ตั้งอยู่บริเวณปากซอยระหว่างซอย 11 และซอย 13 แต่ก็ไม่ได้จัดการแก้ไขปัญหาหรือจัดระเบียบให้เรียบร้อยแต่อย่างใด (ตามผู้ร้องแจ้ง) ผู้ร้องประสบพบเห็นเป็นประจำทุกวัน และประสบปัญหาดังกล่าวเป็นระยะเวลานานแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่ตรวจสอบและจัดระเบียบการจำหน่ายสินค้าบนทางบาทวิถีเพื่อแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ที่สัญจรไปมา(ผู้ร้องประสงค์ปกปิด ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata